**ANO ģenerālsekretāra īpašās pārstāves vardarbības pret bērniem jautājumos Nadžatas Mālas M’džidas (Dr. Najat Maalla M´jid) ziņojums par vīzīti Latvijā 08.07.2023.-10.07.2023.**

**Vizītes mērķis** bija balstīts uz Latvijas politisko apņemšanos un nozīmīgām darbībām,lai novērstu un izbeigtu vardarbību pret bērniem.

Vizīte sniedza iespēju sadarboties ar galvenajām ieinteresētajām personām, lai uzzinātu vairāk par sasniegto, atbalstīt un mobilizēt turpmāko rīcību, veicināt labo praksi un veidot sadarbību, lai apmainītos ar pieredzi.

ANO pārstāve tikās ar ministriju (LM, VM, TM, IeM) pārstāvjiem, Ministru prezidenta pārstāvjiem, Bērnu lietu sadarbības padomi, Saeimas deputātiem, Saeimas komisiju pārstāvjiem, Latvijas Bērnu labklājības tīkla pārstāvjiem.

ANO pārstāve apmeklēja: sarunu festivālu “LAPMA”, VSIA “Bērnu klīniskās universitātes slimnīca”, Centru Dardedze, Pusaudžu resursu centru, sociālo pakalpojumu centru “Pērle”.

**ANO pārstāve ir sniegusi 6 ieteikumus:**

1. Nodrošināt uz bērnu centrētu pieeju, lai novērstu visa veida vardarbību pret bērniem, kā arī tās riskus:
	1. efektīva koordinācija starp dažādām galvenajām iesaistītajām pusēm, tostarp ministrijām, pašvaldībām, citām iesaistītām institūcijām un organizācijām;
	2. integrēta bērnu aizsardzības dienestu stiprināšana un paplašināšana, iesaistot visas atbildīgās nozares (izglītība, veselība, policija, tieslietas, sociālais, labklājība, finanses) valsts un pašvaldību līmenī;
	3. visu galveno iesaistīto un atbildīgo pušu mobilizēšana, lai palielinātu izpratni un mainītu attieksmi un pilnveidot tiesisko regulējumu par vardarbību pret bērniem un dzimumu nevienlīdzību;
	4. sadarbības ar NVO stiprināšana.
2. Efektīvi izmantot esošos procesus, tostarp VBTAI reformu:
	1. skaidri definēt VBTAI lomu un darbības pārveides procesā, lai veicinātu integrētu un starpnozaru bērnu aizsardzības sistēmu valsts un pašvaldību līmenī;
	2. veikt visaptverošu vajadzību novērtējumu un esošo pakalpojumu kartēšanu;
	3. pamatojoties uz vajadzību novērtējuma rezultātiem, noteikt nepieciešamos pakalpojumus un atbalstu bērniem un aprūpētājiem, kā arī plānot nepieciešamos resursus;
	4. stiprināt DI procesu, veicinot iespējas bērniem augt ģimeniskā vidē.
3. Stiprināt vardarbības novēršanu un agrīnu atklāšanu, tostarp ņirgāšanos (*bullingu*) un kibervardarbību:
	1. nepieciešams iesaistīt un stiprināt pedagogus, izglītības iestāžu atbalsta personālu, sociālos un veselības aprūpes darbiniekus, ģimenes un IKT uzņēmumus;
	2. nepieciešams stiprināt bērnu līdzdalību, izstrādājot ziņošanas mehānismu un preventīvās darbības, jo īpaši saistībā ar ņirgāšanos gan fiziskajā, gan kibertelpā.
4. Koordinēta cilvēku tirdzniecības novēršana un apkarošana - izveidot nacionālo novirzīšanas mehānismu, lai nodrošinātu cietušo bērnu identificēšanu, aizsardzību un pakalpojumu sniegšanu, jo īpaši pārrobežu lietās.
5. Nodrošināt ilgtspējīgu ieguldījumu integrētos pakalpojumos:
	1. nodrošinot ikgadēju pieaugumu IKP daļai, kas tiek novirzīts sociālo pakalpojumu finansēšanai;
	2. nodrošināt ilgtermiņa budžeta plānošanu gan pašvaldības, gan valsts līmenī;
	3. likumdevēja lomas akcentēšana, lemjot par sociālajiem pakalpojumiem bērniem un viņu ģimenēm.
6. Nodrošināt bērnu līdzdalību un iesaistīšanos lēmumu pieņemšanas procesos:
	1. bērnu iesaistīšana programmu un pakalpojumu attīstīšanā, izstrādē un pārraudzībā;
	2. bērnu līdzdalība valsts un pašvaldības līmeņa procesos;
	3. bērnu un jauniešu iniciatīvu un viņu pilsoniskās iesaistes veicināšana un atbalstīšana.